Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (7), изменен с Регламент за изпълнение (ЕС) No 1006/2011 на Комисията (8), съдържа нови кодове по КН за различните продукти от сурова захар, които се различават от посочените в Регламент (ЕО) No 951/2006. С цел правна яснота тези нови кодове следва да бъдат отразени в член 42 от Регламент (ЕО) No 951/2006.
 (13)
 По повод на тези изменения е целесъобразно да се поправи явна грешка относно вътрешен референтен номер.
 (14)
 Следователно Регламент (ЕО) No 951/2006 следва да бъде съответно изменен и поправен.
 (15)
 От съображения за прозрачност и равно третиране настоящият регламент следва да се прилага от началото на пазарната 2012—2013 година. Тъй като обаче поправката на член 12а, параграф 3 от Регламент (ЕО) No 951/2006 следва да бъде с обратна сила, в съгласие с оправданите правни очаквания на заинтересованите страни тя следва да се прилага от датата на влизане в сила на акта за изменение, с който е била въведена погрешната препратка в Регламент (ЕО) No 951/2006, а именно Регламент (ЕО) No 910/2008 на Комисията (9).
 (16)
 Управителният комитет за общата организация на селскостопанските пазари не е представил становище в срока, определен от неговия председател,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент (ЕО) No 951/2006
 Регламент (ЕО) No 951/2006 се изменя, както следва:
 1)
 Член 1 се заменя със следния текст:
 „Член 1
 Обхват
 1. Настоящият регламент установява, в съответствие с част III от Регламент (ЕО) No 1234/2007 на Съвета (10), специалните подробни правила за прилагане на системата на лицензии за внос и износ, за изплащането на възстановявания при износ и управлението на вноса, и по-специално прилагането на допълнителни мита при вноса в сектора на захарта.
 2. Прилага се Регламент (ЕО) No 376/2008 на Комисията (11), освен ако в настоящия регламент не е предвидено друго.
 2)
 Членове 7 и 7а се заменят със следния текст:
 „Член 7
 Лицензия за износ на захар без възстановяване
 Когато захар, която е в свободно обращение на пазара на Съюза и която не се смята за „извънквотна“, трябва да бъде изнесена без възстановяване, клетка 20 от заявлението за лицензия и от лицензията съдържа едно от вписванията, изброени в част В от приложението.
 Член 7а
 Лицензии за износ извън квотата
 1. Чрез дерогация от член 5 за извънквотния износ на изоглюкоза в рамките на количествените ограничения, посочени в член 61, първа алинея, буква г) от Регламент (ЕО) No 1234/2007, се изисква представянето на лицензия за износ.
 2. Чрез дерогация от член 8 от Регламент (ЕО) No 376/2008 правата, произтичащи от лицензиите за износ, издадени за износ на извънквотна захар, не са прехвърляеми.“
 3)
 В член 7в, параграф 1 първата алинея се заменя със следното:
 „1. Държавите членки уведомяват Комисията не по-късно от понеделник всяка седмица за количествата захар и/или изоглюкоза, за които са подадени заявления за лицензии за износ през предходната седмица.“
 4)
 В член 9 параграф 4 се заменя със следното:
 „4. Заявителите могат да оттеглят своите заявления за лицензии до края на